《秋闺怨次斗山韵》
明代·黄廷用

秋入银河夜度霜，针楼无语理寒裳。独怜孤影灯前共，谁惜芳颜镜里妆。

关塞月明归梦杳，江湖天远别情长。流华不与人相待，寂寞兰帏在一乡。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。